Y.B. TUAN SYAMSUL FIRDAUS BIN MOHAMED SUPRI: Bismillah hirahman nirrahimmm.. .Assalammualaikum warahmatullah hiwabarokatu.. selamat petang pertamanya saya ingin mengambil peluang untuk merafakkan kesyukuran atas peluang diberikan untuk Taman Medan menyertai perbahasan ucapan Pembentangan Pakej Rangsangan Ekonomi Selangor untuk menangani COVID 19 bagi tahun 2020. Juga tahniah diucapkan kepada Yang Berhormat Ahli Dewan Negeri Kawasan Morib yang telah dipilih dan dilantik sebagai Timbalan Speaker Dewan Negeri pada kali ini. Taman Medan ingin menarik perhatian Yang Berhormat Tuan Timbalan Speaker Ahli-Ahli Yang Berhormat sekalian berkenan apa yang telah dibentangkan oleh Yang Amat Berhormat Sungai Tua pada 13hb Julai yang lalu, semalam yang berhubung dengan pakej yang telah dilaksanakan bagi pemulihan ekonomi ini. Sebagai mana kita semua mengakui dan tidak menafikan bahawa kesan- kesan yang dihadapi dan dirasai oleh setiap pihak akibat daripada menularnya wabak COVID19 yang menyebabkan semua negara rata-rata negara seluruh dunia tak sampai 500 negara ye tidak terkecuali negara kita Malaysia sendiri ye melaksanakan langkah-langkah usaha pencegahan penularan wabak tersebut yang menghasilkan pandemik tersendiri yang khusus di antaranya usaha pelaksanaan perintah kawalan pergerakan ataupun PKP ia mengakibatkan banyak aktiviti kehidupan telah berubah kaedah pelaksanaannya merangkumi sektor pekerjaan, pentadbiran, pendidikan perniagaan pengangkutan, perkhidmatan, kemasyarakatan, keagamaan dan lain-lain.
Paling terjejas adalah sektor pekerjaan yang berteraskan perniagaan yang terutamanya operasi premis-premis perniagaan diarah untuk tidak beroperasi sama ada premis yang membabitkan urus niaga jual beli. Begitu juga pembatasan operasi pentadbiran sektor kerajaan seperti di jabatan-jabatan yang menjadi tumpuan rakyat untuk berurusan saya mengambil contoh yang ni ramai berminat ni Seri Setia pun berminat..ya iaitu kebenaran contoh pembekuan kebenaran berkahwin dikeluarkan oleh pihak berkuasa agama di seluruh negara ..memang sekarang dah boleh ..saya ambil contoh tak terkecuali di negeri Selangor sendiri yang dikendalikan urusannya oleh pihak Jabatan Agama Islam Selangor semasa tempoh kawalan pergerakan itu hingga pernah ada di antara kita mungkinlah ye yang menonton di media sosial babak
pernikahan di luar pagar rumah jurunikah yang telah saya selidiki berlaku di sebuah negeri di negara kita tetapi bukan di Selangor kerana kita patuh kepada pekeliling yang dikeluarkan oleh JAIS atas titah perintah Duli Yang Maha Mulia Tuanku Sultan Selangor agar menangguhkan sebarang urusan perkahwinan sehingga masa yang sesuai dan hingga sekarang pun saya dimaklumkan dalam tempoh pelaksanaan perintah kawalan pergerakan pemulihan sebarang upacara pernikahan itu hanya boleh dilaksanakan dengan prosedur operasi standard yang telah ditetapkan begitu juga proses-proses lain seperti pembaharuan dokumen dan juga proses urusan- urusan yang dikaitkan dengan urusan rasmi rakyat. Negeri Selangor merupakan negeri teras yang menjadi tumpuan dalam negara ini banyak aktiviti ekonomi di luar sana di negeri Selangor dan ia negeri yang memiliki jumlah penduduk yang paling ramai di negara kita. Sudah tentu ia merupakan negeri yang paling teruk terjejas akibat pandemik ini langkah dan usaha yang dibuat melalui pakej ini sesuatu yang pastinya sedikit sebanyak disasarkan bagi mengurangkan kesan buruknya. Lalu sektor-sektor terjejas adalah disebabkan ia nya diarahkan untuk tidak beroperasi terutamanya sektor perniagaan yang berteraskan perkhidmatan dan perbekalan seperti gedung beli-belah kedai jahit, kedai buku, kedai gunting rambut dan lain-lain. Sektor perniagaan makanan pula hanya dibenarkan restoran-restoran untuk beroperasi dengan kaedah beli dibawa pulang dan tempoh PKP tersebut manakala gerai-gerai peniaga kecil tidak dibenarkan beroperasi. Sektor baik pulih kenderaan juga ada pembatasan operasinya, lalu pengalaman Taman Medan dalam berdepan situasi ini juga amat getir bagaimana terjadinya keadaan di mana terlalu ramai yang terjejas terutamanya yang bekerja sendiri, penjaja kecil, pengusaha gerai makanan, pekerja sektor perkhidmatan pengangkutan, pekerja industri kecil dan yang lain-lain yang bekerja sendiri tentulah tidak dapat bekerja kerana kekangan pergerakan dan juga kekangan-kekangan dari sudut operasi yang sebenarnya membataskan.
Bagaimana usaha mereka untuk melaksanakan proses mencari nafkah bagi membiayai kehidupan. Begitu juga bagaimana kalau kita melihat mereka yang terbabit dalam sektor-sektor yang memerlukan pergerakan-pergerakan seperti yang sektor pengangkutan sektor yang mana antaranya pengusaha bas sekolah dan tidak terkecuali sektor penerbangan yang ketiadaan penumpang akibat kekangan pergerakan domestik dan juga antarabangsa hingga ada tular di media sosial akibat ketiadaan aktiviti pekerjaan di sektor tersebut memberi kesan kepada keadaan psikologi seperti mana yang ada dikongsi kan seorang attendant penerbangan telah memaparkan pelaksanaan tugas yang di mana sepatutnya dibuat di atas pesawat tetapi dibuat dekat rumah sendiri, jadi gila dia. Jadi macam pengumuman oleh syarikat penerbangan yang telah memberhentikan warga kerjanya akibat pandemik ini dari juru terbang, attendant penerbangan dan lain-lain warga kerja operasi yang kemudian menghasilkan situasi kehilangan pekerjaan kepada ramai orang. Begitu juga sektor pelancongan yang terhenti yang mengakibatkan operasi firma-firma pelancongan tidak dapat melaksanakan aktiviti niaga mereka, majoriti yang terjejas adalah rakyat Negeri Selangor Darul Ehsan kerana lapangan terbang utama negara ini adalah berada di Negeri Selangor. Taman Medan juga tidak dapat melupakan
situasi getir yang dilalui menerusi penguatkuasaan Perintah Kawalan Pergerakan Diperketatkan (PKPD) di kawasan Taman Medan pada tarikh 10 hari bulan Mei 2020 hingga tarikh 20 hari bualan Mei 2020 dilaksanakan di sebahagian kawasan di Seksyen 3 dan Seksyen 4 Petaling Jaya bersama sebahagian kawasan Seksyen 2 Petaling Jaya terletak di dalam kawasan Dewan Negeri Bukit Gasing. Bagaimana penduduk melalui kepayahan di sekat pergerakan dan juga keterbatasan urusan yang bagaimanapun ditangani dengan baik oleh Pihak Berkuasa hingga mengikut jadual asal. Ia nya akan ditamatkan pada 23 Mei 2020 tetapi dipercepatkan kerana tiada kes lanjutan daripada kes asal seramai 26 orang yang disahkan positif dari kluster Pasar Besar Jalan Othman yang sebenarnya berpunca daripada kluster Pasar Borong Selayang disebabkan aktiviti pemunggahan barangan jualan hinggakan ada penduduk tidak berpuas hati terhadap pelaksanaannya. Ada penduduk yang melihat ada lorong yang dikenakan perintah kawalan pergerakan tetapi hanya sebelah sahaja jiran depan rumah tidak kena. Sampai begitu sekali tapi bagaimanapun kita percaya ianya dibuat mengikut prosedur-prosedur yang ditetapkan oleh pihak Majlis Keselamatan Negara dan bagaimana pelaksanaan itu juga menyebabkan Pejabat ADUN sendiri terpaksa mengeluarkan perbelanjaan yang cukup besar kerana kos menangani PKPD ini cukup tinggi termasuk penyediaan bahan-bahan makanan yang segar daripada kategori makanan basah seperti ayam, ikan dan sayuran dan kemudian dalam masa yang sama juga berkait dengan isu ke naikkan kadar sewa gerai di Pasar Besar Jalan Othman yang telah dibangkitkan oleh Sungai Air Tawar semalam, lalu apa yang telah dinyatakan oleh beliau itu telah dirujuk kepada Taman Medan. Sepatutnya soalan itu pada pihak Kerajaan Negeri tapi mungkin kerana wakil rakyat kawasan boleh jadi ada maklumat maka di sini saya akan membuat sedikit perkongsian dan pencerahan tentang isu tersebut. Setelah merujuk kepada pemilik pasar iaitu Majlis Bandar Raya Petaling Jaya, isu kadar ke naikkan sewa bukan satu isu asas walaupun ia diumumkan tatkala musim Perintah Kawalan Pergerakan. Ingin dinyatakan peniaga di pasar tersebut telah menikmati kadar sewa yang cukup murah untuk tempoh lebih daripada belasan tahun hingga ada yang memonopoli penyewaan gerai serta menyalahgunakan peluang peniaga itu kepada pihak yang tidak sepatutnya sehingga menutup peluang rakyat yang berminat berniaga tetapi tidak peroleh peluang kerana dominasi tersebut. Kalau dibandingkan dengan pasar di bandar-bandar besar yang lain seperti Kuala Lumpur, Seremban dan lain-lain ianya cukup murah dengan status sebagai bandar raya. Malah jika diteliti para peniaganya majoriti bukan warga Petaling Jaya sehingga wakil rakyat pun tidak dikenali kerana sejumlah besar peniaga bukan warga kawasan.
Sewaktu dibuat bancian ada didapati peniaga menjadikan tapak itu sebagai warisan keluarga dari moyang hingga ke cicit, penama pengusaha gerai ada yang telah uzur, yang terlantar sakit malah ada yang meninggal dunia sehingga setelah dibuat bancian ada 104 gerai yang didapati tidak dikesan di manakah pengusaha sebenarnya. Jadi penama gerai yang disebut itu telah berada pada keadaan yang meragukan sebab itu proses pembersihan pengusaha dilaksanakan termasuk kadar sewa yang baru yang sesuai dengan kos operasi pasar yang terpaksa ditanggung oleh PBT yang
merupakan wang rakyat dan bagaimanapun ke naikkan itu masih lagi dalam peringkat kajian sehingga belum dimuktamadkan untuk sesuatu yang sesuai.